ข้อบัญญัติกรุงเทพมหานครข้อบัญญัติกรุงเทพมหานครเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทบริเวณโดยรอบสวนหลวง ร. ๙ในท้องที่แขวงหนองบอน แขวงประเวศ เขตพระโขนงกรุงเทพมหานคร (ฉบับที่ ๓)พ.ศ. ๒๕๕๙ โดยที่เป็นการสมควรแก้ไขเพิ่มเติมข้อบัญญัติกรุงเทพมหานครว่าด้วยการกำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร. ๙ ในท้องที่แขวงหนองบอนแขวงประเวศ เขตพระโขนง กรุงเทพมหานครอาศัยอำนาจตามความในมาตรา๙ แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๙๗แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘กรุงเทพมหานครโดยความเห็นชอบของสภากรุงเทพมหานคร จึงตราข้อบัญญัติกรุงเทพมหานครขึ้นไว้ดังต่อไปนี้ข้อ๑ ข้อบัญญัติกรุงเทพมหานครนี้เรียกว่าข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร. ๙ในท้องที่แขวงหนองบอน แขวงประเวศ เขตพระโขนง กรุงเทพมหานคร (ฉบับที่ ๓) พ.ศ. ๒๕๕๙ข้อ ๒[๑] ข้อบัญญัติกรุงเทพมหานครนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัติกรุงเทพมหานครนี้คำว่าแขวงหนองบอน แขวงประเวศ เขตพระโขนง ให้หมายถึงแขวงหนองบอน แขวงประเวศ เขตประเวศ ตามประกาศกระทรวงมหาดไทย เรื่อง เปลี่ยนแปลงพื้นที่เขตพระโขนงและตั้งเขตคลองเตยและเขตประเวศลงวันที่ ๙ พฤศจิกายน ๒๕๓๒ข้อ๔ ให้ยกเลิกความใน (๑) (๒) และ (๓)ของข้อ ๓ แห่งข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทบริเวณโดยรอบสวนหลวงร. ๙ ในท้องที่แขวงหนองบอน แขวงประเวศ เขตพระโขนง กรุงเทพมหานคร พ.ศ. ๒๕๓๒และให้ใช้ความต่อไปนี้แทน(๑) บริเวณโดยรอบสวนหลวง ร. ๙หมายความว่า บริเวณที่ ๑ บริเวณที่ ๒ และบริเวณที่ ๓ ซึ่งมีพื้นที่ทิศเหนือจดคลองตาสาด(คลองคู้) ไปทางทิศตะวันออกจนสุดคลองและเข้าบรรจบถนนภายในหมู่บ้านเสรีอ่อนนุชเลี้ยวซ้ายไปตามถนนในหมู่บ้านเข้าซอยสุเหร่าบึงหนองบอนเรื่อยมาตามถนนซอยเส้นนี้จนตัดกับคลองศาลาลอยล่างมาตามคลองศาลาลอยล่างจนบรรจบกับคลองมะขามเทศจากจุดนี้เลี้ยวขวามาตามคลองมะขามเทศจนบรรจบกับคลองปลัดเปรียง ทิศตะวันออกจดคลองปลัดเปรียงทิศใต้จดคลองหนองบอนและแนวขนานฝั่งใต้ ซึ่งห่างจากแนวเขตถนนของถนนสุขุมวิทซอย ๑๐๓ (ซอยอุดมสุข) ๑๕ เมตรทิศตะวันตกจดแนวขนานฝั่งตะวันออก ซึ่งห่างจากแนวเขตถนนของถนนศรีนครินทร์ในระยะ๒๑๕ เมตร(๒) บริเวณที่ ๑ หมายความว่าพื้นที่ในบริเวณระหว่างทิศเหนือจดแนวขนาน ซึ่งมีระยะห่างจากแนวเขตสวนหลวงร. ๙ ด้านทิศเหนือ ออกไป ๓๐๐ เมตร ทิศตะวันออกจดแนวขนานซึ่งมีระยะห่างจากถนนเฉลิมพระเกียรติ ร. ๙ ออกไป ๓๐๐ เมตรเส้นขนานด้านทิศตะวันออกนี้บรรจบกับแนวขนาน ซึ่งมีระยะห่างจากแนวเขตสวนหลวง ร. ๙ด้านทิศเหนือ ๓๐๐ เมตร และบรรจบกับแนวคลองหนองบอน ด้านทิศใต้ทิศใต้และทิศตะวันตกจดคลองหนองบอน ยกเว้นบริเวณบึงรับน้ำหนองบอน(๓)บริเวณที่ ๒ หมายความว่าพื้นที่ในบริเวณระหว่างทิศเหนือจดคลองตาสาด (คลองคู้) ไปทางทิศตะวันออกจนสุดคลองและเข้าบรรจบถนนภายในหมู่บ้านเสรีอ่อนนุชเลี้ยวซ้ายไปตามถนนในหมู่บ้านเข้าซอยสุเหร่าบึงหนองบอนเรื่อยมาตามถนนซอยเส้นนี้จนตัดกับคลองศาลาลอยล่างลงมาตามคลองศาลาลอยล่างจนบรรจบคลองมะขามเทศจากจุดนี้เลี้ยวขวามาตามคลองมะขามเทศจนบรรจบคลองปลัดเปรียงทิศตะวันออกจดคลองปลัดเปรียง ทิศใต้จดคลองหนองบอนและแนวขนานฝั่งเหนือ ซึ่งห่างจากแนวเขตถนนของถนนสุขุมวิทซอย ๑๐๓ (ซอยอุดมสุข)๑๕ เมตร ทิศตะวันตกจดแนวขนาน ฝั่งตะวันออกซึ่งห่างจากแนวเขตถนนของถนนศรีนครินทร์ในระยะ ๒๑๕ เมตร ยกเว้นบริเวณที่ ๑ และบริเวณบึงรับน้ำหนองบอนข้อ๕ ให้ยกเลิก (๖) ของข้อ ๓แห่งข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร. ๙ ในท้องที่แขวงหนองบอนแขวงประเวศ เขตพระโขนง กรุงเทพมหานคร พ.ศ. ๒๕๓๒ข้อ๖ ให้ยกเลิกความใน (๑) ของข้อ ๔แห่งข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทบริเวณโดยรอบสวนหลวง ร. ๙ ในท้องที่แขวงหนองบอนแขวงประเวศ เขตพระโขนง กรุงเทพมหานคร พ.ศ. ๒๕๓๒ และให้ใช้ความต่อไปนี้แทน(๑) อาคารที่พักอาศัยประเภทบ้านเดี่ยวบ้านแฝด บ้านแถว และอาคารอยู่อาศัยรวมข้อ๗ ให้ยกเลิก (๔) และ (๕) ของข้อ ๕แห่งข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร. ๙ ในท้องที่แขวงหนองบอน แขวงประเวศ เขตพระโขนงกรุงเทพมหานคร พ.ศ. ๒๕๓๒ข้อ๘ ให้ยกเลิกความในวรรคสอง ของข้อ ๕แห่งข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร. ๙ ในท้องที่แขวงหนองบอน แขวงประเวศ เขตพระโขนงกรุงเทพมหานคร พ.ศ. ๒๕๓๒ ซึ่งแก้ไขเพิ่มเติมโดยข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร. ๙ ในท้องที่แขวงหนองบอนแขวงประเวศ เขตพระโขนง กรุงเทพมหานคร (ฉบับที่ ๒) พ.ศ. ๒๕๔๗และให้ใช้ความต่อไปนี้แทนทั้งนี้ อาคารตามวรรคหนึ่ง ต้องมีความสูงไม่เกิน ๒๓ เมตรโดยวัดจากระดับถนนหรือขอบทางเท้าที่ใกล้ที่สุดถึงส่วนที่สูงที่สุดของอาคารข้อ๙ ให้ยกเลิกแผนที่ท้ายข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร. ๙ ในท้องที่แขวงหนองบอนแขวงประเวศ เขตพระโขนง กรุงเทพมหานคร พ.ศ. ๒๕๓๒และให้ใช้แผนที่ท้ายข้อบัญญัติกรุงเทพมหานครฉบับนี้แทนประกาศ ณ วันที่ ๗กรกฎาคม พ.ศ. ๒๕๕๙หม่อมราชวงศ์สุขุมพันธุ์บริพัตรผู้ว่าราชการกรุงเทพมหานคร[เอกสารแนบท้าย]๑. แผนที่ท้ายข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร. ๙ ในท้องที่แขวงหนองบอนแขวงประเวศ เขตพระโขนง กรุงเทพมหานคร (ฉบับที่ ๓) พ.ศ. ๒๕๕๙(ดูข้อมูลจากภาพกฎหมาย)ปุณิกา/ปริยานุช/จัดทำ๑ สิงหาคม ๒๕๕๙นุสรา/ตรวจ๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๖๘ ง/หน้า ๒๔/๒๙ กรกฎาคม ๒๕๕๙